OBRAZAC 1



**Naručilac, Javno preduzeće za upravljanje morskim dobrom Crne Gore**

Broj iz evidencije postupaka javnih nabavki: 0204 -2930/3

Redni broj iz Plana javnih nabavki : 40

Budva, 27.11.2020. god.

Na osnovu člana 93 stav 1 Zakona o javnim nabavkama („Službeni list CG“, br. 074/19) Javno preduzeće za upravljanje morskim dobrom Crne Gore objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**IZVOĐENJE RADOVA NA UREĐENJU GRADSKOG PARKA U BUDVI - ZAVRŠNO OBLIKOVANJE PARKOVSKOG PROSTORA, III FAZA RADOVA**

Predmet nabavke se nabavlja: kao cjelina

SADRŽAJ TENDERSKE DOKUMENTACIJE

[1. POZIV ZA NADMETANJE ....3](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578270)

[2. TEHNIČKA SPECIFIKACIJA PREDMETA JAVNE NABAVKE 9](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578271)

[4. METODOLOGIJA VREDNOVANJA PONUDA 15](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578272)

[5. UPUTSTVO ZA SAČINJAVANJE PONUDE 16](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578273)

[6. NAČIN ZAKLJUČIVANJA I IZMJENE UGOVORA O JAVNOJ NABACI 16](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578274)

[7. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE 19](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578275)

[8. IZJAVA NARUČIOCA O NEPOSTOJANJU SUKOBA INTERESA 20](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578276)

[9. UPUTSTVO O PRAVNOM SREDSTVU 21](file:///C:/Users/MirjanaMD/Documents/my%20doc/Javne%20nabavke/Generisani%20dokumenti/Pravilnik-o-obrascima-za-sprovođenje-postupaka-javnih-nabavki-02.07.doc#_Toc44578277)

1. **POZIV ZA NADMETANJE**

**I Podaci o naručiocu**

|  |  |
| --- | --- |
| Naručilac: Javno preduzeće za upravljanje morskim dobrom Crne Gore | Lica za davanje informacija:  - Mirjana Radičević, službenica za javne nabavke,  - Rajko Radulović, dipl.ing. građevinarstva |
| Adresa: Popa Jola Zeca bb | Poštanski broj:85310 |
| Sjedište: Budva | PIB (Matični broj): 02116146 |
| Telefon: 033 452 709 | Faks: 033 452 685 |
| E-mail adresa: [mirjana.radicevic@morskodobro.com](mailto:mirjana.radicevic@morskodobro.com) | Internet stranica (web): www.morskodobro.com |

**II Vrsta postupka**

- otvoreni postupak

**III Predmet javne nabavke**

1. **Vrsta predmeta javne nabavke**

Radovi

1. **Naziv i opis predmeta javne nabavke**

**Izvođenje radova na uređenju gradskog parka u Budvi - završno oblikovanje parkovskog prostora, III faza radova.**

**CPV – Jedinstveni rječnik javnih nabavki**

45000000-7 Gradevinski radovi, 45300000 Elektroinstalacije i elektromontažni radovi, 71355000-1 Geodetske usluge

**IV Način nabavke:**

Nabavka se vrši: kao cjelina

Obrazloženje razloga zašto predmet nabavke nije podijeljen na partije:

Predmet javne nabavke je definisan kao cjelina i ne može se djeliti po partijama

**VI Procijenjena vrijednost predmenta nabavke:[[1]](#footnote-1)**

**Procijenjena vrijednost predmeta nabavke**:

kao cjeline je - procijenjene vrijednosti bez uračunatog PDV-a 61.983,75 €;

**VII Zajednička nabavka**

Nabavka se sprovodi kao zajednička nabavka: Ne

**VIII Centralizovana nabavka**

Nabavka je centralizovana: Ne

**IX Jezik ponude**

Ponuda se sačinjava na:

-crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

**X Rok za donošenje odluke o izboru najpovoljnije ponude, odnosno odluke o poništenju postupka javne nabavke**

Odluka o izboru najpovoljnije ponude, odnosno odluka o poništenju postupka javne nabavke donijeće se u roku od 60 dana od dana otvaranja ponuda.

**XI Posebni oblik nabavke**

**PONUDA SA VARIJANTAMA**

Mogućnost podnošenja ponude sa varijantama

Varijante ponude nijesu dozvoljene i neće biti razmatrane.

**REZERVISANA NABAVKA**

Ne

**XII Uslovi za učešće u postupku javne nabavke i osnovi za isključenje**

1. **Obavezni uslovi**

U postupku javne nabavke može da učestvuje samo privredni subjekat koji:

1) nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;

2) je izmirio sve dospjele obaveze po osnovu poreza i doprinosa za penzijsko i zdravstveno osiguranje.

**Dokazivanje ispunjenosti obaveznih uslova**

Ispunjenost obaveznih uslova dokazuje se na osnovu uvjerenja ili potvrde:

1) nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj izvršni direktor tog privrednog subjekta ima prebivalište,

2) organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište.

1. **Uslovi sposobnosti privrednog subjekta**

Privredni subjekat mora da ispunjava uslove sposobnosti:

1) za obavljanje djelatnosti,

2) stručne i tehničke osposobljenosti.

**B1. Uslovi za obavljanje djelatnosti**

Privredni subjekat treba da:

1) je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište;

2) posjeduje ovlašćenje za obavljanje djelatnosti (dozvola, licenca, odobrenje ili drugi akt) u skladu sa zakonom.

**Dokazivanje uslova za obavljanje djelatnosti**

Ispunjenost uslova za obavljanje djelatnosti dokazuje se dostavljanjem:

1) dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta;

2) ovlašćenja za obavljanje djelatnosti koja je predmet nabavke (dozvola, licenca, odobrenje ili drugi akt nadležnog organa za obavljanje djelatnosti koja je predmet nabavke):

2.1. Licencu projektanta i izvođača radova, u skladu Zakonom o planiranju prostora i izgradnji objekata ("Službeni list Crne Gore", br. 064/17, 044/18, 063/18, 011/19, 082/20);

2.2 Licenca za izvođenje geodetskih radova u oblasti: osnovni geodetski radovi, državni premjer i katastar nepokretnosti i vodova izdatu od strane Uprave za nekretnine Crne Gore;

**B3. Stručna i tehnička sposobnost**

Privredni subjekat je dužan da posjeduje:

1. minimum iskustva na kvalitetnom i uspješnom izvršavanju istih ili sličnih poslova iz oblasti predmeta nabavke;

Minimum 3 (tri) potvrde o kvalitetnom i uspješnom izvršavanju istih ili sličnih poslova iz oblasti predmeta nabavke.

- Pod istim radovima podrazumijevaju se radovi na popločavaju površina (trgova, šetališta, i ostalih javnih površina) prefabrikovanim betonskim pločama,

- Pod sličnim radovima podrazumijevaju se radovi na izgradnji i/ili rekonstrukciji drugih javnih površina (trgova, šetališta, i ostalih javnih površina), a koji obuhvataju radove na parternom uređenju terena.

1. minimum stručnih i kadrovskih kapaciteta koji su potrebni za izvršenje ugovora:

2.1. ovlašćeni inženjer za izvođenje građevinskih radova ( djelatnost: konstrukcija ili saobraćaj),

2.2. ovlašćeni inženjer za izvođenje elektrotehničkih radova (djelatnost: elektroinstalacije jake struje),

2.3. inženjer sa ovlašćenjem za izvođenje geodetskih radova u oblasti: osnovni geodetski radovi, državni premjer i katastar nepokretnosti i vodova izdato od strane Uprave za nekretnine Crne Gore.

**3. uspostavljen sistem upravljanja kvalitetom iz oblasti predmeta nabavke**

**4. opis i karakteristike predmeta nabavke**

**Napomena:**

* U skladu sa članom 122 stav 4 Zakona o planiranju prostora i izgradnji objekata ("Službeni list Crne Gore", br. 064/17, 044/18, 063/18, 011/19, 082/20), ponuđač je dužan da imenuje ovlašćenog inženjera koji će rukovoditi građenjem objekata u cjelini,
* Ovlašćeni inženjeri (navedeno u tačkama: 2.1, 2.2, 2.3) treba da ispunjavaju uslove u skladu sa članom 123 stav 1 Zakona o planiranju prostra i izgradnje objekata ("Službeni list Crne Gore", br. 064/17, 044/18, 063/18, 011/19, 082/20).

**Dokazivanje stručne i tehničke sposobnosti**

Stručna i tehnička sposobnost dokazuje se:

1. potvrdama izdatih od strane investitora, odnosno korisnika o izvedenim radovima, tokom prethodnih godina ali ne duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen;
2. dokazom o angažovanju radne snage (kopija radne knjižice, prijava za osiguranje ili ugovor o radu) sa odgovarajućim referencama koje su potrebne za izvršenje predmeta nabavke u skladu sa zakonom. Pod odgovarajućim referencama koje su potrebne za izvršenje predmeta nabavke podrazumijeva se:

2.1 Licenca ovlašćenog inženjera za obavljanje djelatnosti izrade tehničke dokumentacije i građenja objekta, u skladu Zakonom o planiranju prostora i izgradnji objekata ("Službeni list Crne Gore", br. 064/17, 044/18, 063/18, 011/19, 082/20), za ovlašćene inženjere navedene u tačkama: 2.1, 2.2;

2.2 Ovlašćenje za izvođenje geodetskih radova u oblasti: osnovni geodetski radovi, državni premjer i katastar nepokretnosti i vodova izdato od strane Uprave za nekretnine Crne Gore

2.3 minimum 3. (tri) potvrde/dokaza nadležnog organa i/ili ovlašćene organizacije, odnosno pravnog lica da ovlašćenog inženjera koji će rukovoditi gradjenjem objekta u cjelini koji ima predviđene kvalifikacije i iskustvo na istim ili sličnim poslovoma, opisanim u Tenderskoj dokumentaciji, tokom prethodnih godina ali ne duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ovlašćeni inženjer na rukovođenju izvođenjem radova u cjelini radovima rukovodio kvalitetno, u skladu sa važećim propisima i standardima uz poštovanje ugovorenog roka za izvođenje radova.

3. sertifikatom ili drugom odgovarajućom potvrdom nadležnog organa ili organizacije o ispunjavanju uslova upravljanja kvalitetom iz oblasti predmeta nabavke:

-za vibropresovane betonske ploče navedene u poglavlju 2 TEHNIČKA SPECIFIKACIJA PREDMETA JAVNE NABAVKE navedene u poziciji: 4.1, 4.2 i 4.3.

4. Fotografijom, odnosno izvod iz kataloga proizvođača koja je predmet nabavke, čiju je vrijednost ponuđač obavezan potvrditi, ukoliko to naručilac zahtijeva.

Ponuđač je dužan da u ponudi, za robu koju nudi, dostavi fotografije, odnosno izvod iz kataloga proizvođača u boji A4 formata, za vibropresovane betonske ploče sa osnovnim karakteristikama, (dimenzije, boja, obrada, prozvođač) i to za ploče:

- dimenzija 16x16cm, 16x24cm, 24x24cm, d=6cm, koje su izrađene iz jednog sloja u bež boji, označene u poziciji 4.1

- dimenzija 16x32cm, 16x24cm, 24x24cm, 24x32cm, 24x40cm, d=6cm, koje su dvoslojne, sa završnim slojem od kvarcnog pijeska u bež i sivoj boji, označene u poziciji 4.2

- dimenzija 20x20x6cm, ploča za podužne bordure koje su dvoslojne sa završnim slojem u sivoj boji, označene u poziciji 4.3

**Napomena:**

* Za ovlašćenog inženjera koji će rukovoditi građenjem objekta u cjelini vrednovanje će se vršiti za ponuđeni parametar iznad predviđenih minimalnih zahtjeva stručne i tehničke sposobnost,
* Broj referenci se ograničava na maksimano 15.

**C. Osnovi za obavezno isključenje iz postupka javne nabavke**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

**D. Posebni osnovi za isključenje iz postupka javne nabavke**

Iz postupka javne nabavke isključiće se privredni subjekta koji:

- je u postupku stečaja ili likvidacije;

- je zaključio ugovor ili sporazum sa drugim privrednim subjektom sa ciljem narušavanja tržišne konkurencije;

- ima neizvršenih ugovorenih obaveza ili značajnih ili trajnih nedostataka tokom izvršavanja zahtjeva iz prethodnog ugovora o javnoj nabavci, javno-privatnom partnerstvu ili koncesiji, čija je posljedica bila raskid ugovora, naknada štete ili druga odgovarajuća sankcija;

- je netačno prikazivao činjenice u vezi ispunjenosti uslova u postupku javne nabavke;

- je učinio teški profesionalni propust koji dovodi u pitanje njegov integritet.

**XIII Kriterijum za izbor najpovoljnije ponude:**

odnos cijene i kvaliteta

**XIV Način, mjesto i vrijeme podnošenja ponuda i otvaranja ponuda**

Podnošenje ponuda u pisanoj formi:

Ponude se mogu podnijeti:

-neposrednom podnošenjem na arhivi naručioca na adresi ul. Popa Jola Zeca bb, Budva

-preporučenom pošiljkom sa povratnicom na adresi ul. Popa Jola Zeca bb, 85310 Budva, s tim što ponuda mora biti uručena od strane poštanskog operatora najkasnije do roka određenog za podnošenje ponude,

radnim danima od 08:30 do 14:00 sati, izuzev u periodu od 11:30 do 12:00 sati, zaključno sa danom 27.12.2020. godine do 10:00 sati.

Otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana 27.12.2020. godine u 10:30 sati, u prostorijama Naručioca na adresi ul. Popa Jola Zeca bb, Budva.

**XV Rok važenja ponude**

Rok važenja ponude je 60 dana od dana otvaranja ponuda.

**XVI Garancija ponude**

**da**

Ponuđač je dužan dostaviti bezuslovnu i na prvi poziv naplativu garanciju ponude u iznosu od 2 % procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i 15 dana nakon isteka važenja ponude.

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum;

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

**XVII Tajnost podataka**

Tenderska dokumentacija sadrži tajne podatke ne

1. **TEHNIČKA SPECIFIKACIJA PREDMETA JAVNE NABAVKE**

|  |  |  |  |  |  |
| --- | --- | --- | --- | --- | --- |
| r.b. | Opis predmeta nabavke po stavkama | Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr... | | Jedinica mjere | Količina |
|  | **A/ GRAĐEVINSKO-ZANATSKI RADOVI UREĐENJA TERENA:** | | | | |
| 1. | PRIPREMNI RADOVI: | | | | |
| 1.1 | PRIPREMNI  RADOVI | Izrada i postavljanje gradilišne table obavještenja da se izvode građevinski radovi, u skladu sa pravilnikom, sa osnovnim podacima o objektu. | | kom. | 1 |
| 1.2 | PRIPREMNI  RADOVI | Geodetsko obilježavanje i obnavljanje trase. Izvođač je obavezan da izvrši iskolčenje svih referentnih tačaka šetališta i da ih na terenu obilježi vidnim biljegama. | | pauš | 1 |
| 2. | RADOVI NA RUŠENJIMA: | | | | |
| 2.1 | RADOVI NA RUŠENJIMA | Uklanjanje postojećih betonskih podloga na hodnim površinama pješačkih staza, pretpostavljene debljine do 15cm. Uklanjanje raditi pneumatskim alatom. U stavku je uključeno i utovar i odvoz materijala na deponiju. Obracun po m3 uklonjenog betona  (20+20+30+30)x0.15 | | m3 | 15 |
| 2.2 | RADOVI NA RUŠENJIMA | Mašinsko rezanje betona i staza radi postavljanja ivičnjaka i uklapanja popločanja sa okolnim terenom. Obracun po m1  50+40+30+36 | | m1 | 156 |
| 3. | ZEMLJANI RADOVI: | | | | |
| 3.1 | ZEMLJANI  RADOVI | Masinsko skidanje-nivelacija nasutog sloja tampon pijeska d=10cm i odvoz viška na privremenu deponiju. Obracun po m3 | | m3 | 155 |
| 3.2 | ZEMLJANI  RADOVI | Ručni iskop terena radi postavljanja baštenskih ivičnjaka dim 12/18cm. Obračun po m1  0,2x0,3x320 | | m3 | 19,20 |
| 3.3 | ZEMLJANI  RADOVI | Fino ravnanje, planiranje i nabijanje postojećeg tamponskog sloja-noseće podloge do potrebne zbijenosti. Nabijanje tampona vršiti do postizanja tražene zbijenosti u modulu stišljivosti 50KN/m2 po Proktoru, zbijenosti tla 95%. Obavezno dobaviti ateste o zbijenosti podloge od specijalizovane institucije. Obračun po m2 nabijenog tamponskog sloja | | m2 | 1550 |
| 3.4 | ZEMLJANI  RADOVI | Nabavka, dovoz, planiranje i ugradnja drobljenog kamenog agregata frakcije 4-8mm u sloju 3-5cm, za nivelaciju podloge betonskih ploča. Obračun po m3  1550x0.05 | | m3 | 78,00 |
| 4 | RADOVI POPLOČAVANJA: | | | | |
| 4.1 | RADOVI POPLOČAVANJA | Nabavka transport i ugradnja vibropresovanih betonskih elemenata-ploča dimenzija 16x16cm, 16x24cm, 24x24cm d=6cm. Ploče su izrađene iz jednog sloja u bež boji I kvalitetom betona MB40 V6 M100. Ploče je potrebno postaviti u “mozaičnom” rasporedu, sa preklapanjem fugni u oba smera, a preko sloja 3-5cm od drobljenog kamenog agregata frakcije 4-8 mm, sa potrebnim usijecanjem, peglanjem i zabrisavanjem površine sitnim pijeskom. U svemu prema tehničkim detaljima i upustvima iz projekta. Obračun po m2 | | m2 | 1010 |
| 4.2 | RADOVI POPLOČAVANJA | Nabavka transport i ugradnja vibropresovanih betonskih elemenata-ploča dimenzija 16x32cm, 16x24cm, 24x24cm, 24x32cm, 24x40cm, d=6cm. Ploče su dvoslojne sa završnim slojem od kvarcnog pijeska u bež i sivoj boji i kvalitetom betona MB40 V6 M100. Ploče je potrebno postaviti u “mozaičnom” rasporedu preko sloja 3-5cm od drobljenog kamenog agregata frakcije 4-8 mm, sa potrebnim usijecanjem, peglanjem i zabrisavanjem površine sitnim pijeskom. U svemu prema tehničkim detaljima i upustvima iz projekta. Obračun po m2 | | m2 | 450 |
| 4.3 | RADOVI POPLOČAVANJA | Nabavka transport i ugradnja vibropresovanih betonskih elemenata-ploča za podužne bordure, dimenzija 20x20x6cm. Ploče su dvoslojne sa završnim slojem u sivoj boji i kvalitetom betona MB40 V6 M100. Ploče je potrebno postaviti do ivične linije "glavne staze" u širini od 20cm, a preko sloja 3-5cm od drobljenog kamenog agregata frakcije 4-8mm, sa potrebnim usijecanjem, peglanjem i zabrisavanjem površine sitnim pijeskom. U svemu prema tehničkim detaljima i upustvima iz projekta. Obračun po m1 | | m1 | 550 |
| 4.4 | RADOVI POPLOČAVANJA | Nabavka i ugradnja sitnog pijeska za zabrisavanje betonskih ploča. Obračun po m3 | | m3 | 5,0 |
| 4.5 | RADOVI POPLOČAVANJA | Nabavka transport i ugranja sivih betonskih baštenskih ivičnjaka dim.12/18/50cm, sa fugovanjem spojnica, na prethodno nabijenu i nivelisanu podlogu. Obračun po m1 kompletno postavljenih ivičnjaka. | | m1 | 320 |
|  | **B/ ELEKTROINSTALACIJE JAVNE RASVJETE** | | | | |
| 5 | GRAĐEVINSKI RADOVI: | | | | |
| 5.1 | ZEMLJANI  RADOVI | Iskop rupa (4kom) za temelje dekorativnih stubova rasvjete (visine 4 m), u tlu kategorije IV, dimenzija 0,7 x 0,7 x 0,8 m (dužina, širina, dubina temelja), prema grafičkom prilogu u projektu. | | m3 | 1,57 |
| 5,2 | ZEMLJANI  RADOVI | Obilježavanje trase i iskop rova ručno (100%) u zemljištu IV kategorije, za polaganje kabla. Rov je prosječnih dimenzija 0,7 x 0,6 m (dubina x širina) | | m3 | 21,00 |
| 5,3 | ZEMLJANI  RADOVI | Isporuka, nasipanje i planiranje sloja sitnozrnastog pijeska debljine 20 cm u iskopani rov ispod, okolo i iznad kabla uvučenog u "vindurit" cijev. | | m3 | 5,50 |
| 5,4 | ZEMLJANI  RADOVI | Zatrpavanje rova zemljom iz iskopa u slojevima, uz ručno nabijanje. | | m3 | 18,90 |
| 5,5 | ZEMLJANI  RADOVI | Odvoz iskopane zemlje od temelja i viška iskopa kod rova za kabal. Obuhvaćeno je prikupljanje iskopa, čišćenje oko stubnih mjesta, utovar, transport do najbliže deponije odpada i istovar. | | m3 | 8,48 |
|  | ELEKTROMONTAŽNI RADOVI: | | | | |
| 5,6 | ELEKTROMONTAŽNI RADOVI | | Nabavka i ugradnja, PE korugovanih OD cijevi Ø 75mm u kablovskom rovu za uvlačenje kablova izmjestenih stubova kao mehanička zaštita i radi lakšeg održavanja trase. Stavku usaglasiti sa grafičkim prilogom i uz konsultaciju sa nadzorom | m1 | 70 |
| 5,7 | ELEKTROMONTAŽNI RADOVI | | Nabavka i ugradnja u kablovskom rovu pocinčane trake Fe/Zn 25x4mm i veza iste na traku u rovu pomoću ukrsnog komada JUS N B4 936 i na stub javne rasvjete. Po jednom stubu potrebno trake 1,8m | m1 | 50 |
| 5,8 | ELEKTROMONTAŽNI RADOVI | | Nabavka i ugradnja u kablovskom rovu mehaničke zaštite kabla, gal štitnika. Štitnici su dužine 1m ugrađuju se sa preklopom od 10cm | m1 | 55 |
| 5,9 | ELEKTROMONTAŽNI RADOVI | | Nabavka i ugradnja u kablovskom rovu PVC trake za upozorenje sa natpisom "PAZI ENERGETSKI KABAL". Traku postaviti pri zatrpavanju rova čitavom dužinom rova, a na 20 cm ispod površine terena. Natpis na traci okrenuti nagore. | m1 | 55 |
| 5,10 | ELEKTROMONTAŽNI RADOVI | | Nabavka i ugradnja odgovarajućih kablovskih oznaka. konsultovati se sa nadzorom | kom | 2 |
| 5,11 | ELEKTROMONTAŽNI RADOVI | | Otkopati stope postojeća četri stuba rasvjete, odpojiti kablove i demontirati stubove (sa svjetiljkama). | kom | 4 |
| 5,12 | ELEKTROMONTAŽNI RADOVI | | Premjestiti temelj na novu lokaciju upotrebnom građevinskih mašina. | kom | 4 |
| 5,13 | ELEKTROMONTAŽNI RADOVI | | Nabavka materijala i izrada dijela (0,7x0,3x 0,7 m) betonskih temelja od betona MB 20 (popunjavanje u šalungu, sa strane) iskopane rupe radi učvršćivanja temelja na novu lokaciju. U temelj postaviti / nastaviti po dvije plastične cijevi Ø70 mm, dužine 0,8m za prolaz kabla kroz temelj stuba. Cijevi se postavljaju u pravcu postavljanja kablova u rovu, i to pod uglom od nivoa kabla u rovu do centralnog otvora ploče temelja. Pri izradi novog temelja i postavljanje stuba, voditi računa o centriranju stuba. | m3 | 0,78 |
| 5,14 | ELEKTROMONTAŽNI RADOVI | | Nabavka i ugradnja kabla PP00-Y 5x16 mm² za napajanje i međusobnu vezu stubova rasvjete za osvjetljenje staza (unutrašnjih i spoljne) i površina u parku po zahtjevu iz Projektnog zadatka, na principu ulaz – izlaz kabla.  Napomena: Ovim se kablom napajaju stubovi rasvjete unutrašnjih staza i dijela šetnice i površina za igru i zabavu u gradskom parku. Kabal postaviti u PVC rebraste cijevi Ø50/63 mm. | m1 | 70 |
| 5,15 | ELEKTROMONTAŽNI RADOVI | | Nabavka i ugradnja termoskupljajuće spojnice sa priborom za spajanje napojnog kabla rasvjete tipa PP00-Y 5x16 mm² | kom | 12 |
| 5,16 | ELEKTROMONTAŽNI RADOVI | | Skidanje stubova sa postolja i ponovno postavljanje na novu lokaciju. | kom | 4 |
| 5,17 | ELEKTROMONTAŽNI RADOVI | | Demontaža postojećih parkovskih klupa I ponovna montaža na novoj – susjednoj lokaciji. Obračun po komadu | kom | 2 |

Ponuđač je dužan da u finansijskom dijelu ponude u koloni „Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr...“, za vibropresovne betonske ploče navedene na poziciji 4.1, 4.2 i 4.3 , navede naziv proizvođača i tip proizvoda koji nudi sa bitnim karakteristikama.

**Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora**

- **Rok izvršenja ugovora je:** 60 kalendarskih dana od dana uvođenja u posao.

**- Mjesto izvršenja ugovora je:** Opština Budva.

**- Rok plaćanja je:**

* avans u iznosu od 20% ugovorene vrijednosti koji će se platiti u roku od 10 (deset) dana od dostavljanja avansnog računa i garancije za avansno plaćanje;
* 70% ugovorenog iznosa platit će se po mjesečnim situacijama, u roku od 10 (deset) dana, nakon ovjere istih od strane ovlašćenog lica nadzora;
* preostalih 10% ugovorenog iznosa platiti će se u roku od 10 (deset) dana, nakon prijema radova od strane imenovane komisije NARUČIOCA.

- **Način plaćanja je:** virmanski

- **Uslovi plaćanja su:** prihvatanje dostavljenog avansnog računa i avansne garancije, privremenih i okončane situacije izvedenih radova, ovjereno od strane ovlašćenog lica Nadzora tj. izvršene primopredaje radova.

- **Garantni rok:** za kvalitet izvedenih radova koji su predmet ovog ugovora je 2 godine, od dana izvršene primopredaje izvedenih radova. U tom periodu Ponuđač sa kojim bude zaključen ugovor je dužan da o svom trošku otkloni sve nedostatke, koji se pokažu u toku garantnog roka, u primjerenom roku, saglasno članu 687 stav 1 Zakona o obligacionim odnosima.

**-Garancije kvaliteta:**

* Atest o kvalitetu ugrađenog betona i ivičnjaka,
* Atest o kvalitetu ugrađenih betonskih ploča,
* Atest o zbijenosti podloge,
* Atest o mjerenju otpora uzemljenja izdato od strene ovlašćene i sertifikovane ustanove

- Način sprovođenja kontrole kvaliteta: Prethodna ispitivanja za materijale koji će se ugraditi i tekuća ispitivanja za materijale i radove, vrši izvodjač radova preko ovlašćene organizacije za kontrolu kvaliteta, u skladu sa propisima i na zahtjev ovlašćenog lica nadzora.

**-Ostali uslovi u pogledu primjene propisa**

Nacrt i obračun troškova, proba, nadzor, uslovi preuzimanja, kao i svi izvedeni radovi vršiće se u skladu sa: Ugovornom dokumentacijom (građevinske knjige i građevinski dnevnik); Zakonom o planiranju prostora i izgradnji objekata ("Sl. list CG", br. 64/20, 44/20 i 63/18, 11/19 i 82/20); Zakonom o zaštiti i spašavanju („Sl. list RCG br. 13/2007); Pravilnikom o načinu i postupku vršenja stručnog nadzora, Pravilnikom o načinu vođenja i sadržini građevinskog dnevnika, građevinske knjige i knjige inspekcije, Pravilnikom o izmjeni i dopuni pravilnika o načinu vršenja tehničkog pregleda, Zakonom o državnom premjeru i katastru nepokretnosti ("Službeni list Republike Crne Gore", br. 029/07 od 25.05.2007, Službeni list Crne Gore", br. 073/10 od 10.12.2010, 032/11 od 01.07.2011, 040/11 od 08.08.2011, 043/15 od 31.07.2015, 037/17 od 14.06.2017, 037/17 od 14.06.2017, 017/18 od 20.03.2018).

- Način obračuna troškova izvedenih radova: po izvedenim količinama radova i jediničnim cijenama

Izvještaj o testiranju, potvrde i drugi načini dokazivanja - Sav ugrađeni materijal i oprema moraju odgovarati opisu, bitnim karakteristikama i obimu definisanim Ponudom i prilikom realizacije ugovora izvođač dostavlja NARUČIOCU ateste o izvršenim ispitivanjima materijala i opreme kojima se dokazuju opisi i  bitne karakteristike materijala i opreme definisani Ponudom. Sve troškove ispitivanja materijala i opreme snosi Ponuđač sa kojim bude zaključen ugovor. Ako se između Nadzora i Ponuđača sa kojim bude zaključen ugovor pojave nesaglasnosti u pogledu materijala koji se ugrađuje, materijal se daje na ispitivanje kako bi se utvrdilo da li odgovara opisu i obimu definisanim Ponudom. Troškove ovog ispitivanja plaća Ponuđač sa kojim bude zaključen ugovor koji ima pravo da traži njihovu nadoknadu od NARUČIOCA, ako ovaj nije bio u pravu.

Materijal za koji se utvrdi da ne odgovara opisu, bitnim karakteristikama i obimu definisanim Ponudom, Ponuđač sa kojim bude zaključen ugovor mora o svom trošku da ukloni sa gradilišta u roku koji mu odredi Nadzor.

- Primopredaja i puštanje u rad: Pregled i primopredaja izvedenih radova vršiće se prema propisima koji važe u sjedištu NARUČIOCA. Obavijest da su radovi završeni Ponuđač sa kojim bude zaključen ugovor podnosi NARUČIOCU preko Nadzora. Po obavljenom pregledu i primopredaji izvedenih radova i otklanjanju eventualno utvrđenih nedostataka, ugovorene strane će preko svojih ovlašćenih predstavnika izvršiti konačni obračun izvedenih radova.

**3. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

1) garanciju za dobro izvršenje ugovora za slučaj povrede ugovorenih obaveza u iznosu od 10 % od vrijednosti ugovora. Garancija za dobro izvršenje ugovora treba da važi 30 dana duže od ponuđenog roka izvršenja ugovora.

2) avansnu garanciju, za avansno plaćanje u iznosu ugovorenog avansa, sa rokom važenja za vrijeme ukupnog trajanja ugovora;

3) garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja 8 dana dužim od garantnog roka.

U Garancijama (pod tačkom 1), 2) i 3)) je potrebno navesti da su bezuslovne i plative na prvi poziv.

Garancije ne mogu da sadrže dodatne uslove za isplatu, kraće rokove od onih koje odredi NARUČILAC, manji iznos od onog koji odredi NARUČILAC.

U slučaju prekoračenja roka izvršenja ugovora, ponuđač sa kojim bude zaključen ugovor dužan je da, na zahtjev naručioca, prije isteka roka važenja, produži garanciju za dobro izvršenje ugovora i avansnu garanciju.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

**odnos cijene i kvaliteta**

Vrednovanje ponuda vršiće se po osnovu kriterijuma odnos cijene i kvaliteta, primjenom relativnog (proporcionalnog) metoda.

**Vrednovanje će se vršiti na osnovu:**

**1. najniža ponuđena cijena (C)............................................................................................................ 80 bodova**

Minimalnu cijenu obračunava se sa max brojem bodova.

Bodovi za ostale cijene obračunavaju u odnosu na najnižu ponuđenu cijenu po formuli:

**C = (Cmin/ Cp) x 80**

Cp – ponuđena cijena bez uračunatog PDV-a

Cmin – najniža ponuđena cijena bez uračunatog PDV-a

**2. kvalitet (K)........................................................................................................................................ 20 bodova**

Ponude se vrednuju po osnovu parametra Kvalitet, koji se odnosi na kvalifikacije i iskustvo ovlašćenog inženjera koji će rukovoditi gradjenjem objekta u cjelini i vrši se na osnovu podataka o kvalifikacijama i iskustvu navedenog ovlašćenog inženjera, kojem će biti povjereno izvršenje ovog dijela predmeta nabavke.

Ponudjač dokazuje parametar kvalitet na način što će dostaviti potvrdu /dokaz nadležnog organa i/ili ovlašćene organizacije, odnosno pravnog lica da ovlašćeni inženjer koji će rukovoditi gradjenjem objekta u cjelini ima predviđene kvalifikacije i iskustvo na istim ili sličnim poslovoma, opisanim u Tenderskoj dokumentaciji, tokom prethodnih godina ali ne duže od pet godina, računajući i godinu u kojoj je započet postupak javne nabavke, koje sadrže opis i vrijednost predmeta nabavke, vrijeme realizacije ugovora i konstataciju da je ovlašćeni inženjer na rukovođenju izvođenjem radova u cjelini radovima rukovodio kvalitetno, u skladu sa važećim propisima i standardima uz poštovanje ugovorenog roka za izvođenje radova.

Maksimalan broj bodova po ovom parametru (20) dodijelit će se ponuđaču koji ponudi najveći broj referenci koji ispunjavaju navedeni uslov .

Bodovi za ostale ponuđače utvrdit će se po sledećoj formuli:

K = (Kp/Kmax) x 20

K - broj bodova

Kmax – najveći broj potvrda /dokaza koji ispunjavaju navedeni uslov

Kp - ponuđeni broj potvrda /dokaza koji ispunjavaju navedeni uslov

**Formula za ukupan broj bodova**

U = C+K

**U Ukupan broj bodova**

C - Najniže ponuđena cijena

K - Kvalitet

**NAJPOVOLJNIJA JE ONA PONUDA ČIJI JE UKUPAN BROJ BODOVA NAJVEĆI, ODNOSNO NAJBLIŽE 100 .**

1. **UPUTSTVO ZA SAČINJAVANJE PONUDE**

Ponude se sačinjavaju u skladu sa tenderskom dokumentacijom i Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o sadržaju ponude i uputstvu za sačinjavanje i podnošenje ponude.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABACI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

**Obaveze Naručioca**

NARUČILAC se obavezuje:

* da za predmetne radove podnese prijavu građenja nadležnom inspekcijskom organu u roku od 15 dana prije početka građenja,
* da uvede u posao ponuđača sa kojim bude zaključen ugovor u roku od 10 dana od dana zaključenja ugovora kao i da obezbijedi potrebne uslove za nesmetano izvršenje usluge,
* da prati izvođenje predmetnih radova,
* da imenuje ovlašćeno lice koje će vršiti nadzor nad izvođenjem radova i Komisiju za primopredaju radova.
* blagovremeno, pisanim putem, obavijesti ponuđača sa kojim bude zaključen ugovor o danu početka izvođenja radova na objektu koji je predmet javne nabavke, a najkasnije tri dana prije početka izvođenja ovih radova;
* da ponuđaču sa kojim bude zaključen ugovor dostavi tehničku i drugu dokumentaciju predviđenu Zakonom, potrebnu za izvođenje predmetnih radova;
* da vrši uredno plaćanje ponuđaču sa kojim bude zaključen ugovor prema dinamici shodno prihvaćenoj ponudi:

**Obaveze Ponuđača sa kojim bude zaključen ugovor:**

Ponuđač sa kojim bude zaključen ugovor se obavezuje da:

* da imenuje ovlašćenog inženjera koji će rukovoditi građenjem objekta u cjelini, shodno Zakonu o planiranju prostora i izgradnji objekata;
* da ovlašćeni inženjer iz tačke 1. ovog stava kao i ovlašćeni inženjeri koji će rukovoditi građenjem pojedinih vrsta radova, budu svakodnevno prisutni na predmetnoj lokaciji na kojoj se izvode radovi, odnosno da moraju biti prisutni prilikom izvođenja one vrste radova za čije su rukovođenje ovlašćeni;
* da imenuje lice geodetske struke koje ima ovlašćenje za izvođenje geodetskih radova, saglasno Zakonu o državnom premjeru i katastru nepokretnosti;
* da dostavi NARUČIOCU detaljni dinamički plan izvođenja radova u roku od 5 (pet) dana od dana potpisivanja ugovora;
* da u ime i za račun NARUČIOCA izradi i postavi informativnu tablu za izvođenje radova saglasno Pravilniku o obliku i izgledu table za građenje objekta (“Službeni list Crne Gore” broj 70/17), Zakonu o planiranju prostora i izgradnji objekata i prihvaćenoj ponudi;
* da organizuje gradilište na način kojim će se obezbijediti pristup lokaciji, nesmetani saobraćaj i zaštita okoline za vrijeme trajanja građenja;
* da obezbijedi dokaze o kvalitetu izvedenih radova, odnosno ugrađenih materijala, instalacija i opreme izdate od strane ovlašćene organizacije u vezi sa izvođenjem predmetnih radova, da uredno i po propisima koji važe u sjedištu NARUČIOCA vodi propisanu gradilišnu knjigu;
* organizaciju i priključenje gradilišta na instalacije električne energije, vodovoda, kanalizacije, PTT, obezbeđuje sam i o svom trošku;
* da radove koji su predmet Ugovora izvede na način i u roku preciziranim dostavljenom ponudom;
* da o svom trošku otkloni sva oštećenja nastala njegovom krivicom NARUČIOCU i trećim licima;
* da blagovremeno dostavlja potrebne garancije sa rokom važenja predviđenim za određenu vrstu radova;
* da po završenim radovima povuče sa gradilišta svoje radnike, ukloni preostali materijal, opremu, sredstva za rad, očisti gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove);
* da izvodi predmetne radove u skladu sa Zakonom o planiranju prostora i izgradnji objekata;
* radove vrši svakodnevno u odnosu na faze i vrstu radova koji se izvode;
* radove vrši u obimu i na način koji je ponudio, u skladu sa predmjerom radova iz tenderske dokumentacije;
* ugovorene radove vrši preko imenovanih ovlašćenih inženjera i ovlašćenih lica, te da u slučaju njihove spriječenosti da budu angažovani na izvodjenju radova zbog bolesti, prestanka radnog odnosa ili oduzimanja licence ili ovlašćenja, odmah imenuje drugog ovlašćenog inženjera odnosno ovlašćeno lice i o tome obavijesti naručioca;
* dostavi potrebnu atestnu dokumentaciju u toku izvođenja radova, i to za sav materijal i opremu prije ugradnje, a za izvedene radove nakon završetka istih;
* u vezi sa građenjem predmetnog objekta uredno i po propisima vodi propisanu gradilišnu dokumentaciju;
* blagovremeno ovjerene od nadzora privremene situacije i okončanu situaciju, dostavi NARUČIOCU, koji će po istim izvršiti plaćanje u ugovorenom roku
* vrši druge obaveze predviđene ovim ugovorom.
* da sav ugrađeni materijal i oprema mora odgovarati opisu i obimu definisanim Tenderskom dokumentacijom, i
* da prilikom realizacije ugovora ponuđač sa kojim bude zaključen ugovor dostavlja Naručiocu potrebnu tehničku dokumentaciju o izvršenim ispitivanjima materijala ili opreme kojima se dokazuju opisi i bitne karakteristike materijala i opreme u skladu sa revidovanim Glavnim projektom i propisima, te da snosi sve troškove ispitivanja materijala i opreme
* da, u slučaju da ovlašćeno lice koje vrši nadzor i ponuđač sa kojim bude zaključen ugovor imaju nesaglasnost u pogledu materijala koji ugrađuje, snosi troškove ispitivanja materijala, kako bi se utvrdilo da li isti odgovaraju opisu i obimu definisanim prihvaćenom ponudom. U slučaju da je ponuđač sa kojim bude zaključen ugovor bude u pravu, ima pravo da od NARUČIOCA traži nadoknadu predmetnih troškova.
* Da za sav materijal koji ne odgovara opisu, bitnim karakteristikama i obimu definisanim prihvaćenom ponudom, mora o svom trošku da ukloni sa gradilišta u roku koji mu odredi ovlašćeno lice za vršenje nadzora

Ponuđač sa kojim bude zaključen ugovor je dužan da prije uvođenja u posao dostavi NARUČIOCU Rješenje o imenovanju ovlašćenih inženjera u skladu sa Zakonom o planiranju prostora i izgradnji objekata. Ponuđač sa kojim bude zaključen ugovor je dužan da imenovanje ovlašćenih inženjera izvrši u skladu sa dostavljenom Ponudom.

Do promjene ovlašćenog inženjera u odnosu na imenovanje dostavljeno u ponudi može doći samo za slučaj nastupanja okolnosti na koje ponuđač sa kojim bude zaključen ugovor nije mogao da utiče i uz saglasnost NARUČIOCA.

Predložena zamjena ovlašćenog inženjera mora da ispunjava minimum kvalifikacija inženjera koji se zamjenjuje.

Ako Ponuđač sa kojim bude zaključen ugovor ne imenuje ovlašćene inženjere u skladu sa zahtjevima iz prethodna dva stava, Naručilac će aktivirati garanciju za dobro izvršenje ugovora i jednostrano raskinuti ugovor.

**Ugovorena kazna**

Ako Ponuđač sa kojim bude zaključen ugovor svojom krivicom, bez krivice NARUČIOCA ne završi radove koji su predmet ugovor u ugovorenom roku, dužan je NARUČIOCU platiti na ime ugovorene kazne 1% od ugovorene cijene radova za svaki dan prekoračenja ugovorenog roka završetka radova. Visina ugovorene kazne ne može preći 30% od ugovorene cijene radova.

U slučaju neispunjenja ugovorenih obaveza, NARUČILAC može zahtijevati ili ispunjenje ugovorne obaveze ili ugovornu kaznu.

U slučaju da Ponuđač sa kojim bude zaključen ugovor zadocni są ispunjenjem, NARUČILAC ima pravo da zahtijeva i ispunjenje obaveze i ugovornu kaznu. NARUČILAC se obavezuje da zahtijeva ugovornu kaznu zbog zadocnjenja ako je primio ispunjenje obaveze, są obavezom, da bez odlaganja obavijesti Ponuđač sa kojim bude zaključen ugovor da zadržava svoje pravo na ugovornu kaznu.

Ako NARUČIOCU nastane šteta zbog prekoračenja ugovorenog roka završetka radova u iznosu većem od ugovorene kazne, tada je Ponuđač sa kojim bude zaključen ugovor dužan da plati NARUČIOCU pored ugovorene kazne i iznos naknade štete, odnosno razliku do potpune naknade štete.

Za slučaj prekoračenja ugovorenog roka završetka objekta dužem od 30 dana, Naručilac ima pravo jednostrano raskinuti Ugovor o javnoj nabavci i aktivirati garanciju za dobro izvršenje ugovora.

**Raskid ugovora**

Ovaj Ugovor može se raskinuti sporazumno, ako su nastupili bitni razlozi za raskid Ugovora:

1. Ako su poslije zaključenja Ugovora nastupile okolnosti koje se nisu mogle predvidjeti, a koje otežavaju ispunjenje obaveze jedne strane u toj mjeri da bi joj ispunjenje obaveze postalo pretjerano otežano ili bi joj takvo ispunjenje obaveze nanijelo pretjerano veliki gubitak.

Ugovor se raskida Sporazumnim raskidom ugovora koji se dostavlja drugoj ugovornoj strani.

U sporazumnom raskidu ugovora mora biti naznačeno po kom osnovu se Ugovor raskida.

Ugovor se ne može raskinuti zbog neispunjenja neznatnog dijela ugovorene obaveze.

**Jednostrani raskid ugovor**

NARUČILAC može jednostrano raskinuti Ugovor u slučaju:

* da se ponuđač sa kojim bude zaključen ugovor ne odazove uvođenju u posao u roku od 10 (deset) dana od zaključivanja zaključivanja ugovora,
* ukoliko ponuđač sa kojim bude zaključen ugovor ne otkloni utvrđene nedostatke u roku koji mu odredi nadzor,
* ukoliko radove ne izvede u ugovorenom roku bez opravdanog razloga,
* ukoliko imenovani inženjeri ne budu svakodnevno prisutni na predmetnoj lokaciji na kojoj se izvode radovi,
* napusti radove ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;
* prilikom realizacije ugovora ne dostavi Naručiocu tehničku dokumentaciju traženu kao garanciju kvaliteta kojom će dokazati da kvalitet ponuđenog materijala i opreme odgovara uslovima/standardima zahtijevanim tenderskom dokumentacijom;

Ukoliko dođe do raskida Ugovora i prekida radova, Naručilac i ponuđač sa kojim bude zaključen ugovor su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

NARUČILAC je dužan da prije raskida Ugovora u pismenoj formi opomene ponuđača sa kojim bude zaključen ugovor o postojanju razloga za jednostrani raskid ugovora, i ostavi mu rok od 3 do 10 dana za otklanjanje raskidnog razloga, ugovor se ima smatrati raskinutim danom dostavljanja izjave o jednostranom raskidu ugovora.

U slučaju ponuđač sa kojim bude zaključen ugovor ne otkloni raskidne razloge NARUČILAC će Izjavom u pismenoj formi obavjestiti ponuđača sa kojim bude zaključen ugovor o raskidu Ugovora.

Ukoliko neizvršavanjem obaveza od strane ponuđača sa kojim bude zaključen ugovor nastupi šteta po NARUČIOCA, ponuđač sa kojim bude zaključen ugovor će biti dužan da istu nadoknadi.

Ugovorne strane će nastojati da sporazumo rješe međusobne odnose, a u suprotnom o postojanju i visini štete odlučivaće sud.

Ukoliko dođe do raskida Ugovora i prekida radova, NARUČILAC i ponuđač sa kojim bude zaključen ugovor su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

**Produžetak roka izvršenja ugovora**

Ugovorone strane mogu odložiti početak radova ili bilo koje aktivnosti u sklopu radova, kao i produžiti datum završetka radova, ukoliko za to postoje opravdani razlozi (vremenske prilike, nepredviđene situacije, zabrana gradnje) bez dodatnih troškova.

NARUČILAC će, u zavisnosti od opravdanosti razloga za podnošenje zahtjeva za produženje roka, odlučiti o produženju datuma završetka radova odmah po donošenju pismenog zahtjeva ponuđača sa kojim bude zaključen ugovor sa obrazloženjem.

Ako ponuđač sa kojim bude zaključen ugovor ne podnese zahtjev produženja roka za izvođenje radova ili ga ne podnese blagovremeno, predviđeni datum završetka radova neće se mijenjati.

**Viša sila**

Ukoliko poslije zaključenja Ugovora nastupe okolnosti više sile koje dovedu do ometanja ili onemogućavanja izvršenja ugovornih obaveza, rokovi izvršenja obaveza ugovornih strana će se produžiti za vreme trajanja više sile. Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nijesu mogli biti spriječeni od strane pogođene višom silom. Višom silom mogu se smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza, zabrana kretanja) i sl.

Ugovorna strana pogođena višom silom, odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

2) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo u pisanoj formi na adresu naručioca, e-mail-om, telefaxom ili putem ESJN-a.[[2]](#footnote-2)

1. **IZJAVA NARUČIOCA O NEPOSTOJANJU SUKOBA INTERESA**

**Javno preduzeće za upravljanje morskim dobrom Crne Gore**

Broj: 0204-2930/4

Budva, 27.11.2020. god.

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 22 iz Plana javne nabavke broj: (0204-420/13 od 20.08.2020. godine za nabavku Izvođenje radova na uređenju gradskog parka u Budvi - završno oblikovanje parkovskog prostora, III faza radova,nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Predrag Jelušić, dipl.ekonomista

*s.r.*

Službenica za javne nabavke i članica komisije za sprovođenje postupka javne nabavke

Mirjana Radičević, dipl. ing. org. rada

*s.r.*

Lice koje je učestvovalo u planiranju javne nabavke, savjetnik direktora Sreten Vukićević, dipl. ing. arhitekture

*s.r.*

Član komisije za sprovođenje postupka javne nabavke Rajko Radulović, dipl.ing. građevinarstva

s.r.

Član komisije za sprovođenje postupka javne nabavke Nebojša Krivokapić, dipl. pravnik

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem preko ESJN-a[[3]](#footnote-3). Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.

1. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-1)
2. Od dana upostavljanja ESJN-a isključivo se dostavlja preko ESJN-a [↑](#footnote-ref-2)
3. Od dana upostavljanja ESJN-a isključivo se dostavlja preko ESJN-a [↑](#footnote-ref-3)